CELEX: 62012TN0378
Language: fi
Date: 2012-08-14 00:00:00
Title: Asia T-378/12: Kanne 14.8.2012 — Capitalizaciones Mercantiles v. SMHV — Leineweber (X)

24.11.2012   
            
            
               FI
            
            
               Euroopan unionin virallinen lehti
            
            
               C 366/35
            
         Kanne 14.8.2012 — Capitalizaciones Mercantiles v. SMHV — Leineweber (X)
   (Asia T-378/12)
   2012/C 366/72
   Kannekirjelmän kieli: englanti
   
      Asianosaiset
   
   
      Kantaja: Capitalizaciones Mercantiles Ltda (Bogota, Kolumbia) (edustajat: asianajajat J. Devaureix ja L. Montoya Terán)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Leineweber GmbH & Co. KG (Herford, Saksa)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan tämän kumoamiskanteen kaikkine liiteasiakirjoineen ja vastaavine kopioineen tutkittavaksi
            
         
               —
            
            
               ottamaan kaikki kannekirjelmään liitetyt todisteet tutkittavaksi
            
         
               —
            
            
               hyväksymään kanteen jättämällä vaikutuksetta sisämarkkinoiden harmonisointiviraston (tavaramerkit ja mallit) ensimmäisen valituslautakunnan 15.5.2012 tekemän päätöksen yhteisön tavaramerkkihakemusta nro 7045818 koskevassa asiassa R 1524/2011-1, ja näin ollen pysyttämään väiteosaston 25.5.2011 tekemän päätöksen, jolla hyväksyttiin kuviomerkin ”X” rekisteröimistä luokkaan 25 kuuluvia tavaroita varten koskeva yhteisön tavaramerkkihakemus nro 7045818, ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: kantaja
   
      Haettu yhteisön tavaramerkki: kuviomerkki ”X” luokkaan 25 kuuluvia tavaroita varten — yhteisön tavaramerkkihakemus nro 7045818
   
      Sen tavaramerkki- tai merkkioikeuden haltija, johon väitemenettelyssä on vedottu: vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: kuviomerkin ”X” rekisteröinti nro 4736609 yhteisön tavaramerkiksi muun muassa luokkaan 25 kuuluvia tavaroita varten
   
      Väiteosaston ratkaisu: väitteen hylkääminen kaikkien riidanalaisten tavaroiden osalta
   
      Valituslautakunnan ratkaisu: riidanalaisen päätöksen kumoaminen ja luokkaan 25 kuuluvia tavaroita koskevan riidanalaisen hakemuksen hylkääminen
   
      Kanneperusteet: neuvoston asetuksen N:o 207/2009 8 artiklan 1 kohdan b alakohdan rikkominen